CELEX: 62013TN0629
Language: mt
Date: 2013-11-28 00:00:00
Title: Kawża T-629/13: Rikors ippreżentat fit- 28 ta’ Novembru 2013 — Molda vs Il-Kummissjoni

1.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 31/15
            
         Rikors ippreżentat fit-28 ta’ Novembru 2013 — Molda vs Il-Kummissjoni
   (Kawża T-629/13)
   2014/C 31/26
   Lingwa tal-kawża: il-Ġermaniż
   
      Partijiet
   
   
      Rikorrenti: Molda AG (Dahlenburg, il-Ġermanja) (rappreżentanti: I. Zenke, M. Vollmer, C. Telschow u A. Schulze, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni 2013/448, tal-5 ta’ Settembru 2013, dwar miżuri ta’ implimentazzjoni nazzjonali għall-allokazzjoni tranżizzjonali mingħajr ħlas ta’ kwoti tal-emissjonijiet ta’ gassijiet serra skont l-Artikolu 11(3) tad-Direttiva 2003/87/KE tal-Parlament Ewropew u tal-Kunsill, peress li l-Artikolu 1(1) ta’ din id-deċiżjoni jirrifjuta, għat-tielet perijodu ta’ skambju ta’ kwoti ta’ emissjonijiet mill-2013 sal-2020, li jagħti lir-rikorrenti l-kwoti addizzjonali mitluba fuq il-bażi tal-klawżola ta’ rigorożità eċċessiva prevista fl-Artikolu 9(5), tal-liġi Ġermaniża tal-21 ta’ Lulju 2011 fuq l-iskambji ta’ drittijiet ta’ emissjonijiet ta’ gassijiet serra (Treibhausgasemissionshandelsgesetz, iktar ’il quddiem it-“TEHG”);
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv ibbażat fuq il-ksur tal-prinċipju ta’ proporzjonalità
               
                           —
                        
                        
                           Ir-rikorrenti tikkunsidra li d-deċiżjoni kkontestata tikser il-prinċipju ta’ proporzjonalità, peress li r-rifjut li tagħti kwoti addizzjonali fuq il-bażi tal-klawżola ta’ rigorożità eċċessiva hija vvizzjata bi żball fir-rigward tal-għan segwit mill-konvenuta u huwa kompletament sproporzjonat għall-iżvantaġġ subit mir-rikorrenti. Sussidjarjament, ir-rikorrenti ssostni li d-Deċiżjoni 2011/278/UE (1) ma hijiex konformi mad-dritt tal-Unjoni u huwa vvizzjat b’nullità.
                        
                     
         
               (2)
            
            
               It-tieni motiv ibbażat fuq il-ksur tal-prinċipju ta’ sussidjarjetà
               
                           —
                        
                        
                           Fil-kuntest tat-tieni motiv, ir-rikorrenti ssostni li d-deċiżjoni kkontestata tikser il-prinċipju ta’ sussidjarjetà li permezz tagħha l-azzjoni tal-Unjoni Ewropea għandha tkun limitata għal dak li huwa neċessarju. Kuntrarjament għal dak li ssostni l-konvenuta, l-Istati Membri għandhom id-dritt li jadottaw regoli dwar l-allokazzjoni tal-kwoti (anki jekk dan id-dritt huwa konsiderevolment limitat). Klawżola ta’ rigorożità eċċessiva bħal dik prevista fl-Artikolu 9(5) TEHG tagħmel parti mir-regoli li l-adozzjoni tagħhom hija kompetenza tal-Istati Membri.
                        
                     
         
               (3)
            
            
               It-tielet motiv ibbażat fuq il-ksur tal-iskema Ewropea tal-għajnuna mill-Istat
               
                           —
                        
                        
                           Fil-kuntest tat-tielet motiv, ir-rikorrenti ssostni li d-deċiżjoni kkontestata tikser ir-regoli bażiċi tal-iskema Ewropea tal-għajnuna mill-Istat, li permezz tagħhom l-impriżi f’diffikultà finanzjarja, li jimplementaw pjan ta’ rkupru sostenibbli, jistgħu jirċievu għajnuna finanzjarju fil-forma ta’ għajnuna għar-ristrutturazzjoni. Skont ir-rikorrenti, il-konvenuta ma għandha l-ebda dritt li tirrifjuta tali assistenza.
                        
                     
         
               (4)
            
            
               Ir-raba’ motiv ibbażat fuq il-ksur tad-drittijiet fundamentali
               
                           —
                        
                        
                           F’dan ir-rigward, ir-rikorrenti ssostni li d-deċiżjoni kkontestata tikser diversi drittijiet fundamentali (jiġifieri l-libertà tal-intrapriża, il-libertà professjonali u d-dritt għall-proprjetà), peress li dan il-ksur la huwa ġġustifikat mill-għanijiet ta’ interess ġenerali rikonoxxuti mill-Unjoni u lanqas mill-protezzjoni tad-drittijiet u tal-libertajiet ta’ oħrajn.
                        
                     
         
      (1)  Deċiżjoni tal-Kummissjoni 2011/278/UE, tas-27 ta’ April 2011, li tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (notifikata bid-dokument numru C(2011) 2772) (ĠU L 130, p. 1).